open-index/open-wikipedia-markdown huggingface dataset:
Herman Vedel

**Herman Albert Gude Vedel** (1875–1948) var en dansk maler, særlig kjent for sine portretter.

Han var sønn av kongelig translatør Johan Peter Bernt Nirrenius Wedel og Anna Elisabeth Gude. I 1894 ble han opptatt på Kunstakademiet i København, senere også i Kristian Zahrtmanns skole.

Vedel fant sine forbilder i eldre kunst, ikke minst i 1600-tallets hollandske mestre, som han fikk mulighet for å se på reiser. Han er mest kjent for sine portretter, og var særlig god til å skildre personer som var kommet litt opp i årene, og som derved hadde fått karakter og uttrykk.


Fil:Herman Vedel - Ung pige med rød alpehue.png|Ung pige med rød alpehue
Fil:Herman Vedel, Portræt af en ældre dame.png|Portræt af en ældre dame
File:Herman Vedel - Portræt af en kvinde.png|Portræt af en kvinde
File:Hjalmar Matthiessen by Herman Vedel.gif|Hjalmar Matthiessen


## Referanser
Rute (transport)

**Rute** er enten fastsatt/planlagt vei eller tidsplan for kollektivtrafikk, postombæring og tilsvarende.

Når vi snakker om at en buss kjører en rute, kan det bety både den strekningen den kjører, og den tidsplanen den følger for å kjøre strekningen.
Sogn og Fjordane valgdistrikt

**Sogn og Fjordane valgdistrikt** er et valgdistrikt for Stortingsvalg, og omfatter det samme geografiske området som tidligere Sogn og Fjordane fylke. 

## Stortingsvalg
### Stortingsvalget 2013

Sogn og Fjordanes stortingsrepresentanter i perioden 2013-2017 var:

*Arbeiderpartiet: Ingrid Heggø
*Senterpartiet: Liv Signe Navarsete
*Høyre: Bjørn Lødemel
*Venstre: Sveinung Rotevatn

### Stortingsvalget 2017

Sogn og Fjordanes stortingsrepresentanter i perioden 2017-2021 var:

### Stortingsvalget 2021

Sogn og Fjordanes stortingsrepresentanter i perioden 2021-2025 var:

*Senterpartiet : Erling Sande (Sp)
*Arbeiderpartiet: Torbjørn Vereide (A)
*Høyre: Olve Grotle (H)
*Venstre: Alfred Jens Bjørlo (V)

### Historisk representasjon
**Historisk representasjon på Stortinget fra Sogn og Fjordane siden 1973:**

**Historisk prosentvis partioppslutning ved stortingsvalg i Sogn og Fjordane siden 1973:**

Fet skrift markerer blokkene (Venstresiden Ap+SV. Sentrum KrF+V+Sp. Høyresiden H+Frp). M = Antall mandater innvalgt på Stortinget.

## Referanser
Wilhelmine Løvenskiold

**Wilhelmine Løvenskiold** (1779–1829) var en norsk kammerherreinne, søster til Margrethe Løvenskiold. 

Hun vokste opp på Fossum ved Skien som fjerde barn av kammerherre Herman Leopoldus Løvenskiold og Inger Marie Deichmann (1744–1793). Høsten 1793 ble hun i en alder av 14 år, offentlig forlovet med sin fetter, den senere statsminister og stattholder, Severin Løvenskiold. Det var et fornuftsparti arrangert av familien, men allerede året etter, ble forlovelsen opphevet. I stedet giftet Wilhelmine seg i 1796 med hoffembetsmannen Frederik Anthon Adam von der Maase (1773–1821), de fikk flere barn.

Paret ble avbildet omkring år 1800 av Jens Juel.
 
## Referanser
George Patrick Ziemann

**George Patrick Ziemann** (født 13. september 1941 i Pasadena i California, død 22. oktober 2009 i St. David i Arizona) var en amerikansk katolsk prelat som var biskop av bispedømmet Santa Rosa i California.
## Liv og virke
### Prest
George P. Ziemann ble presteviet for erkebispedømmet Los Angeles den 29. april 1967. 
### Hjelpebiskop i Los Angeles
Den 23. desember 1986 utnevnte pave Johannes Paul II ham til hjelpebiskop i Los Angeles, og han ble bispeviet den 23. februar 1987 av erkebiskop Roger Mahony (senere kardinal). Medkonsekrerende var de to hjelpebiskoper John James Ward og Juan Alfredo Arzube.

### Biskop av Santa Rosa
Den 14. juli 1992 utnevnte pave Johannes Paul II ham til biskop av Santa Rosa, nord i California. Den 23. juli 1999 fratrådte biskop Ziemann på grunn av seksuelle og finansielle overtredelser. 

Bishop Ziemann døde i oktober 2009 i benediktinerklostereret Holy Trinity Monastery i St. David i Cochise County i Arizona, der han hadde bodd siden 2000.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Kardinal Gasparo Carpegna (1625-1714) *1670
* Kardinal Fabrizio Paolucci (1651-1726) *1685
* Kardinal Francesco Barberini den yngre (1662-1738) *1721
* Kardinal Annibale Albani (1682-1751) *1730
* Kardinal Federico Marcello Lante Montefeltro Della Rovere (1695-1773) *1732
* Biskop Charles Walmesley (1722-1797) *1756
* Erkebiskop John Carroll (1735-1815) *1790
* Biskop Jean-Louis Anne Madelain Lefebvre de Cheverus (1768-1836) *1810
*Erkebiskop Ambrose Maréchal (1768-1828) *1817
* Biskop John Dubois (1764-1842) *1826
* Biskop John Joseph Hughes (1797-1864) *1838
* Erkebiskop John McCloskey (1810-1885) *1844
* Erkebiskop Michael Augustine Corrigan (1839-1907) *1873
* Erkebiskop John Murphy Farley (1842-1918) *1895
* Erkebiskop Patrick Joseph Hayes (1867-1938) *1914
* Erkebiskop John Joseph Mitty (1884-1961) *1926
* Biskop Hugh Aloysius Donohoe (1905-1987) *1947
* Kardinal Roger Michael Mahony (1936-) *1975
* Biskop *George Patrick Ziemann* (1941-2009) *1987

## Referanser


## Eksterne lenker
*Past Bishops of the Diocese of Santa Rosa Retrieved: 2010-03-17
Storm (band fra Trondheim)

**Storm** var et heavy metal-band fra Trondheim, som var aktiv i perioden 1980-83.

De ga ut et norsk-språklig album på uavhengige Sheeba Records. Låten «Alene» lå på Norsktoppen i flere uker. Da de mislyktes i å vekke interesse hos plateselskaper med engelskspråklige låter til en oppfølger, ble de oppløst i 1983. Morten Skogstad ble senere medlem i både Stage Dolls og TNT. Børge Pedersen tok over etter Knut Axelsen i Road.

## Medlemmer
* Morten Skogstad - trommer
* Knut Lysklætt - gitar
* Frank Drevland - gitar
* Stefano Bertelli - keyboards
* Børge Pedersen - vokal
* Helge Bentzen - bass

## Diskografi
**Demo '82*, utgitt i 400 eksemplarer på Serpents Nest Records i 2015
**Stille før stormen* (Sheeba Records 1982)

## Referanser
Elmer Benson

**Elmer Austin Benson** (1895–1985) var en amerikansk politiker av norsk opphav. Han var senator fra 1935 til 1936 og guvernør i Minnesota fra 1937 til 1939, som representant for Minnesotas bonde- og arbeiderparti.

## Liv og virke
### Bakgrunn
Han ble født i Appleton i Swift County i Minnesota. Foreldrene hadde utvandret fra Norge. Faren Thomas Helgesen kom fra Valdres, og moren Turi (Dora) Øysteinsdotter kom fra Dalen i Telemark. Eidsvollsmannen og stortingsmannen Talleiv Olsson Huvestad var hans tippoldefar på morssiden.
### Karriere
Han utdannet seg til jurist og fikk advokatbevilling, men arbeidet innen bankvesenet og varehandelen. Til tross for en fin karriere i næringslivet lå hans politiske sympatier nærmest sosialismen og isolasjonismen.
### Politiker
Elmer Benson stod Minnesotas guvernør Floyd B. Olson nært, og han ble utnevnt til offentlige stillinger. Da senator Thomas D. Schall døde i 1935, ble Benson oppnevnt av guvernøren til å etterfølge ham. Olson døde i 1936, og viseguvernør Hjalmar Petersen ville ikke stille til gjenvalg.

Benson vant stort i guvernørvalget i 1936, men led et like stort nederlag mot republikaneren Harold Stassen i 1938. Dette regnes som slutten på Minnesotas bonde- og arbeiderparti som en sterk, selvstendig kraft i delstatspolitikken. Benson stilte som kandidat til Senatet i 1940 og 1942, men tapte mot republikanerne.

Elmer Benson angret bittert på partisammenslutningen med demokratene i 1944. Han prøvde å få Minnesotas demokratiske bonde- og arbeiderparti til å stille seg bak Henry A. Wallace som presidentkandidat i 1948, men i stedet ble partiet delt mellom Bensons og Hubert Humphreys fløyer. Mange i Benson-fløyen gikk derfor til Wallaces progressive parti, der Benson ble leder for kampanje- og organisasjonsarbeidet. 

I motsetning til Wallace gav Elmer Benson aldri slipp på sin forsonende holdning overfor Sovjetunionen.

## Referanser


## Eksterne lenker
*
Dekketallerken

**Dekketallerken** er en stor tallerken som brukes ved formelle middager, dette er ikke en tallerken det spises av, den er mer som en pyntetallerken. Den benyttes ved spesielle begivenheter som bryllup og jubileer eller når man ønsker å gjøre borddekkingen mer klassisk og stilfull. 

Dekketallerkenen skal stå ca. midt i kuvertbredden. Oppå dekketallerkenen settes middagstallerkenen. Oppå den igjen en suppetallerken, eller annen tallerken til forretten.

Dekketallerkener skal ha vært i bruk siden 1800-tallet.

## Referanser
Ludvig Norman

**Fredrik Vilhelm Ludvig Norman** (1831–1885) var en svensk komponist, dirigent, pianist og musikklærer.  Han regnes som en av de fremste symfonikere og komponister av kammermusikk i Sverige i siste halvdel av 1800-tallet.

## Biografi
Norman ble født 28. august 1831. Hans far som var bokhandler, døde tidlig i Ludvigs liv, og familien levde deretter i trange kår. Den unge guttens musikktalent var imidlertid åpenbart, og han fikk hjelp av flere til å utvikle dette. Hans komposisjoner som 11-åring *Fyra sånger vid pianoforte,* ble utgitt i 1843, og han opptrådte som pianist fra fylte 14 år.

Etter studier i klaverspill og musikkteori i Sverige tilbragte han fire år (1848−52) i Leipzig, der han studerte komposisjon under Julius Rietz og piano under Ignaz Moscheles. Etter å vendt tilbake til Sverige arbeidet han som komponist, pianist, dirigent og musikkritiker. Han ble medlem av Kungliga Musikaliska Akademien som *associé* i 1853 og fra 1857 fullverdig medlem. Han var hovkapellmester (dirigent for Kungliga Hovkapellet) fra 1861 til 1885.

Sammen med sekretæren for Kungliga Musikaliska Akademien Vilhelm Svedbom, stiftet han i 1880 Musikföreningen i Stockholm, en ny korforening. Formålet med foreningen var ikke bare å samle musikalsk interesserte, den skulle skulle også spre interessen for større korverk i Stockholm.

Norman giftet seg i 1864 med fiolinisten Wilhelmina (Wilma) Neruda. Etter at hun gjenopptok sin turnevirksomhet i 1868, ble det snart brudd dem i mellom. Dette tæret hardt på Norman som led av tungsinn og andre sykdommer.

Han komponerte musikk for skuespill (Antonius og Kleopatra), orkesterverker (tre symfonier, fire ouverturer og konsertstykker for piano og orkester), kammermusikk (fem strykekvartetter, strykekvintett, strykesekstett, oktett, pianokvartett, to pianotrioer, cellosonate, fiolinsonate i G-dur), pianoverker (også firhendige), sanger med piano, vokalmusikk med orkester (Humleplockningen, ni kantater) og kormusikk.

## Referanser
Kuvertasjett

**Kuvertasjett** er en mindre tallerken som inngår i en formell lunsj- eller middagsoppdekking. 

Tallerkenen er 17 cm stor, og brukes til brød og salat, som på den måten ikke kommer i kontakt med saus og kraft fra andre matvarer på middagstallerkenen. 

Kuvertasjetten skal plasseres oppe til venstre i kuverten.

## Referanser
MS «Havila Capella»

**MS «Havila Capella»** er et skip som trafikkerer kystruten Bergen–Kirkenes på grunnlag av en kontrakt mellom rederiet Havila Kystruten og Samferdselsdepartementet. Skipet er bygget ved Tersan-verftet i Tyrkia, og ble levert i november 2021. Det er 124,1 meter langt og 22 meter bredt, og har en kapasitet på 640 passasjerer. I 2022 ble det tildelt «Next Generation Ship Award» under næringslivsmessen Nor-Shipping.

Skipet har i 2023 tre søsterskip, MS «Havila Castor», MS «Havila Polaris» og MS «Havila Pollux». 

## Referanser


## Kilder
* Sjøfartsdirektoratet, Skipssøk: Fartøyet LFQY HAVILA CAPELLA Besøkt 24. juni 2022
* Det Norske Veritas: Havila Capella Besøkt 24. juni 2022

## Eksterne lenker
* 
*
Sukkerdrysse

**Sukkerdrysse**, eller **sukkerbøsse**, er en liten beholder med et lite rør på toppen. Før hadde den ofte en perforert topp, mer som en saltbøss men større.

Sukkerdryssen kan være en del av et sett, hvor den står i et stativ sammen med en saltbøsse, en pepperbøsse, en liten eddikflaske, en liten oljeflaske og en majoneskrukke med skje.

Frem til langt ut på 1800-tallet kom sukker i solide kjegleformede sukkertopper som måtte deles opp i passende stykker med en sukkersaks (sukkertang) for å kunne brukes. Bare de velstående hadde råd til kostnaden det var for å produsere de små granulatene som trengs for en sukkerdrysse.

## Se også

* Sukkerskål
Sukkerskål

En **sukkerskål,** eller **sukkerkopp**, er en liten skål laget for å oppbevare sukker eller sukkerbiter, som skal serveres til kaffe eller te i vestlig tradisjon. Den kan være laget i glass, porselen, keramikk, sølv eller andre materialer som plast.

Skålen har ofte lokk og det benyttes en sukkerskje når det er løst sukker eller en sukkerklype når det er sukkerbiter.

På 1800-tallet ble det vanlig med fløtemugger og sukkerskål som hørte sammen, gjerne med et lite brett, og disse blir da kalt *fløtestell*. Fløtesett i keramikk kan inngå i hele kaffe- og/eller teserviser, men fløtesett i metall kan være tilbehør til kaffe- og/eller tekanner i samme design.

Til løst sukker kan man også benytte en sukkerdrysse (sukkerbøsse).

## Se også
*Fløtemugge
Pepperkvern

En **pepperkvern,** eller **krydderkvern**, er en kvern som brukes til å male hele pepperkorn ned til en størrelse som egner seg til matlagning eller rett på matretten. Det finnes også tilsvarende for salt, saltkvern. Siden salt er sterkt korrosivt, er gjerne slipeflatene i saltkverner av kunststoff, mens de gjerne er av metall i pepperkverner.

Pepperkornene males mellom to roterende slipeflater atskilt med en liten avstand, avstanden kan vanligvis justeres av brukeren.

Den kan drives manuelt eller elektrisk.

## Referanser


## Se også
*Salt- og pepperbøsser
*Kaffekvern
Linda Olivieri

**Linda Olivieri** (født 14. juli 1998) er en italiensk friidrettsutøver som konkurrerer i hekkeløp.

I 2021 deltok hun for Italia i 400 meter hekk under Sommer-OL 2020 i Tokyo og ble slått ut i semifinalen med tiden 57,03.

## Referanser


## Eksterne lenker
*
Nordfjord valgkrets

**Nordfjord** var en valgkrets i Nordre Bergenhus amt ved stortingsvalgene fra 1906 til 1918. Ved disse stortingsvalgene praktiserte man en valgordning med direkte flertallsvalg i enmannskretser. Nordfjord valgte således én representant og én personlig vararepresentant.

Valgkretsen Nordfjord bestod av herredene Daviken, Eid, Hornindal, Gloppen, Breim, Indviken/Innvik og Stryn med rundt 19&nbsp;000 innbyggere og 9&nbsp;000 stemmeberettigede etter innføringen av kvinnelig stemmerett.

## Valgresultat

## Stortingsrepresentanter

*Aarnes døde 5. november 1912

## Referanser
NFT

**NFT** kan vise til:

* Norsk Fotballtrenerforening
* Norsk Forsvarsteknologi
* *[[Nordisk Forsikringstidskrift]]*
* *[[Norsk Farmaceutisk Tidsskrift]]*
* *[[Norsk Filatelistisk Tidsskrift]]*
* Non-fungible token (NFT)
Mark Hagemoen

**Mark Andrew Hagemoen** (født 1961) er en kanadisk katolsk biskop.
## Liv og virke
### Bakgrunn
Hagemoen tok eksamen i 1979 fra Vancouver College, en katolsk gutteskole. Etter Bachelor of Arts ved University of British Columbia og et halvt år reise i Sørøst-Asia, Midtøsten og Europa, arbeidet han med mineralutvinning for det meste i British Columbia. 

Hagemoen begynte så ved St. Peter's Seminary i London i Ontario og tok der teologisk mastergrad.
### Prest
Hagemoen ble presteviet 12. mai 1990 i Vancouver av biskop Lawrence Sabatini i mai 1990. Han tok *National Certificate in Youth Ministry Studies* og *Diploma for Advanced Studies in Ministry* i 1997, og gjennomførte doktorgradsprogram (*Doctor of Ministry*) ved Trinity Western University til 2007.

Frs 2002 til 2011 var han sogneprest for St. John the Apostle Parish i Kerrisdale i Vancouver.

I 2011 ble Hagemoen valgt til president for Corpus Christi College og rektor for St. Mark's College for en femårsperiode. Corpus Christi, et *liberal arts college*, og Saint Mark's College, teologisk college tilknyttet University of British Columbia (UBC), ligger begge på universitetets Vancouver-campus.

### Biskop av Mackenzie-Fort Smith
Hagemoen ble utnevnt til biskop av Mackenzie-Fort Smith den 15.  oktober 2013. Han ble bispeviet den 15. desenber 2013 av     erkebiskop Gérard Pettipas C.SS.R. av Grouard-McLennan i Alberta; medkonsekrerende var erkebiskop John Michael Miller, C.S.B. av Vancouver i British Columbia, og erkebiskop Richard William Smith av Edmonton i Alberta. 
### Biskop av Saskatoon
Den 12. september 2017 utnevnre pave Frans ham til biskop av Saskatoon. Der ble han innført i embedet den 23. november 2017.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Biskop Eugène-Charles-Joseph de Mazenod (1782-1861) *1832
* Kardinal Joseph Hippolyte Guibert (1802-1886) *1842
* Kardinal François-Marie-Benjamin Richard de la Vergne (1819-1908) *1872
* Kardinal Pietro Gasparri (1852-1934) *1898
* Kardinal Clemente Micara (1879-1965) *1920
* Kardinal Antonio Samorè (1905-1983) *1950
* Kardinal Angelo Sodano (1927-2022) *1978
* Erkebiskop Luigi Ventura (1944-2019) *1995
* Erkebiskop Gérard Pettipas (1950- ) *2007
* Biskop *Mark Andrew Hagemoen* (1961- ) *2013

## Referanser
Harnaaz Sandhu

**Harnaaz Kaur Sandhu** (født 3. mars 2000 i Chandigarh) er en indisk modell og skjønnhetsdronning, vinner av Miss Universe 2021-konkurransen og er den tredje indiske kvinnen som vinner tittelen Miss Universe. Sandhu hadde tidligere blitt kronet som Miss Universe India 2021.

Sandhu ble kronet som Miss Universe India av avtroppende tittelholder Adline Castelino. Hun fikk retten til å representere India på Miss Universe 2021. Konkurransen ble arrangert 12. desember 2021 i Eilat, Israel, før hun ble kronet som vinneren. Etter seieren ble hun den tredje indiske kvinnen som ble kronet til Miss Universe etter Sushmita Sen i 1994 og Lara Dutta i 2000.

## Referanser


## Eksterne lenker
*  Harnaaz Sandhu på Instagram
Pomplamoose

**Pomplamoose** er en amerikansk musikk-duo bestående av ekteparet Jack Conte og Nataly Dawn. Duoen startet i 2008, og er mest kjent for deres YouTube-videoer og coverlåter. Navnet kommer fra det franske ordet for grapefrukt, *pamplemousse.*

## Karriere

Pomplamoose er mest kjent gjennom deres virale YouTube-videoer, samt noen liveshow. På nettstedet YouTube har de over  abonnenter på kanalen sin, og over  visninger på sine videoer per 13. desember 2021. Deres første video var en originalsang med sangen «Hail Mary» (2009), som ble fremvist på forsiden av nettstedet.

Videoene deres er for det meste det de kaller «VideoSongs» (engelsk, *videosanger*), som har to regler satt av Conte: Det du ser er det du hører (ingen overlagt stemme), og om du hører det skal du få se det (ingen gjemte lyder).

I april 2010, var et cover av The Chordettes sin sang «Mr. Sandman» fremført av Pomplamoose brukt i en Toyota Avalon-reklame. Senere i 2010 hadde de også et samarbeid med bilmerket Hyundai, hvor de fremførte julesanger som «Jingle Bells» og «O Come All Ye Faithful».

18. mai 2021 kunngjorde Dawn at hun var diagnostisert med en type hudkreft, og at på grunn av dette, kom Pomplamoose til å utgi færre månedlige videoer på sin kanal.

## Diskografi

### Album

* *Pomplamoose* (2009)
* *Tribute to Famous People* (2010)
* *Pomplamoose: Season 2* (2014)
* *Besides* (2015)
* *Hey It's Pomplamoose* (2016)
* *Winter Wishes* (2018)
* *Best of 2018* (2018)
* *Best of 2019* (2020)
* *Lucid Dreaming Soundtrack* (2020)
* *Invisible People* (2020)
* *Impossible à Prononcer* (2021)

## Referanser


## Eksterne lenker

* 
*
Claudio Maria Celli

**Claudio Maria Celli** (født 20. juli 1941 i Rimini i Italia) er titulærerkebiskop i den romerske kurie og tidligere president for det pavelige råd for de sosiale kommunikasjonsmidler.

## Liv og virke
### Prest
Celli ble presteviet den 19. mars 1965. Han tok doktorgrader i fagene katolsk teologi og kirkerett. I 1970 inntrådte Celli i Den hellige stols diplomatiske tjeneste, og ble postert ti nuntiaturene til Honduras, Argentina og Filippinene. Deretter underviste han i kirkerett ved Lateranuniversitetet i Roma.

I 1990 ble Celli undersekretær i Statssekreteriatets seksjon for forholdet med statene.

### Biskop
Pave Johannes Paul II utnevnte ham den 16. desember 1995 til sekretær for Adminstrasjonen av den apostoliske stols patrimonium og til titulærerkebiskop avn Cluentum.Han ble bispeviet av pave  Johannes Paul II. den 6. januar 1996; medkonsekratorer var kurierekebiskopene Jorge María Mejía og Giovanni Battista Re. Den 27. juni 2007 utnevnte pave Benedikt XVI Celli til  president for det pavelige råd for de sosiale kommunikasjonsmidler. Den 26. mai 2009 ble Celli dessuten president for forvaltningsrådet for Centro Televisivo Vaticano.
## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (16235-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Henry Benedict Mary Clement Stuart of York (1725-1807) *1758
* Pave Leo XII (1760-1829) *1794
* Kardinal Chiarissimo Falconieri Mellini (1794-1859) *1826
* Kardinal Camillo di Pietro (1806-1884) *1839
* Kardinal Mieczyslaw Halka Ledóchowski (1822-1902) *1861
* Kardinal Jan Puzyna z Kosielsko (1842-1911) *1886
* Erkebiskop Józef Bilczewski (1860-1923) *1901
* Erkebiskop Bolesław Twardowski (1864-1944) *1919
* Erkebiskop Eugeniusz Baziak (1890-1962) *1933
* Pave Johannes Paul II (1920-2005) *1958
* Erkebiskop *Claudio Maria Celli* (1941-) *1996

## Referanser
Magnus Tuv Myhre

**Magnus Tuv Myhre** (født 2000) er en norsk friidrettsutøver som representerer IK Tjalve. Han konkurrerer både i friidrett på bane og i terrengløp. Han vant sølv under EM i terrengløp 2023. 

## Idrettskarriere
### 2019
Myhre deltok i U20-klassen under Junior-NM i friidrett 2019, og kom der på sjetteplass på  meter. Han deltok i Hytteplanmila 2019, og kom der på 36.-plass. Under EM i terrengløp 2019 deltok han i U20-klassen, og kom på 40.-plass individuelt. 

### 2020
Han kom på sjuendeplass på  meter under NM i friidrett innendørs 2020. Under UM innendørs 2020 deltok han i U23-klassen (Gutter 20/22), og kom der på andreplass på 1500 meter, bak Jonatan Andersen Vedvik.

I august kom han på fjerdeplass i Stadionmila i Kristiansand. Han deltok i U23-klassen under Junior-NM i friidrett 2020, og fikk der sølv på  meter. Han deltok også i NM i friidrett 2020, der han kom på fjerdeplass på  meter. Han vant gateløpet Schjongs5er’n i Hønefoss, som er 5 km, og han deltok også i Hytteplanmila 2020, der han kom på fjerdeplass med tiden 28:52.

### 2021
Myhre vant  meter under Per Halle Invitational 2021, og han kom på andreplass på 800 meter under Boysen Memorial. Norge deltok i 1. divisjon under Lag-EM i friidrett 2021, og Myhre vant der  meter. Han deltok også under U23-EM i friidrett 2021, og kom der på sjetteplass på  meter. Han vant  meter og  meter i U23-klassen under Junior-NM i friidrett 2021.

I desember deltok han i EM i terrengløp 2021, og kom der på fjerdeplass i U23-klassen.

### 2023
I Bislett Games 2023 satte Myhre personlig rekord på  meter med 13.09,44.

## Medaljer i norske mesterskap

## Referanser


## Eksterne lenker
* 
*  Profil hos Norges friidrettsforbund
Videregående skoler i Viken

Dette er en oversikt over alle offentlige **[[videregående skole]]r i [[Viken (fylke)|Viken]]** fylke.

## Liste over videregående skoler
Skoler med elevtall og utdanningsprogrammer som tilbys fra høsten 2021:

## Referanser
Eliteserien i volleyball for menn 2021/22

**[[Eliteserien i volleyball for menn|Mizunoligaen]] 2021–22** er det øverste nivået i volleyball i Norge for menn sesongen 2021-22.

Ligaen består av 8 lag som spiller en grunnserie og deretter et sluttspill. TVN blir satt inn som lag nummer 9 i serien. De deltar kun i grunnserien og spiller kun hjemmekamper mot alle lag. Før sluttspillet begynner trekkes TVN fra tabellen og lagene justeres deretter.

Grunnserien startet 9. oktober 2021 og ble avsluttet 13. mars 2022. Sluttspillet ble avsluttet med siste sluttspillfinale 30. april 2022.

## Poengsystemet
* 3 poeng ved seier med settsifrene 3–0 eller 3–1
* 2 poeng ved seier 3–2
* 1 poeng ved tap 2–3
* 0 poeng ved tap 1–3 eller 0–3.

## Sluttspillet

De to første lagene fra grunnserien går til semifinale. Lagene 3-6 fra grunnserien spiller kvartfinale. Alle lagene møter hverandre. De 2 beste lagene går til semifinale. Resultatene fra kvartfinalene avgjør sluttplassering for lag som ikke går videre til semifinalene. Høyest plassert lag i grunnserien av taperne av semifinalene, vinner bronsemedaljen.

 og , nummer 2 og 1 fra grunnserien, møttes i sluttspillfinalen hvor  vant alle tre kampene 3-1. 

## Tabellen for grunnserien

## Kvalifisering til Eliteserien 2022/23

------

------

------

## Toppsorerliste

Listen er i sin helhet hentet fra Norges Volleyballforbunds statistikker

## Årets lag
Kapteiner og trenere for de ulike lagene gjennomførte ved sesongslutt en avstemning med formål om å finne årets lag. Følgende spillere kom med på laget:

## Se også
* Eliteserien i volleyball for kvinner 2021/22

## Referanser


## Kilder
* Mizunoligaen 2021/22
Stiftelsen Amandusfestivalen

**Stiftelsen Amandusfestivalen** er en organisasjon som drifter både Amandusfestivalen og Amandus BLIKKFANG. Amandusfestivalen har vært arrangert siden 1987, men stiftelsen ble først opprettet i 2005 etter at Norsk filminstitutt (som til da hadde eierskapet til festivalen), ønsket at festivalen skulle ha større regional forankring og drives som en selvstendig organisasjon. 

De originale stifterne av festivalen var Norsk filminstitutt, Høgskolen i Lillehammer, Oppland fylkeskommune og Lillehammer kommune. NFI har i ettertid trukket seg ut av styret, mens Høgskolen i Lillehammer har blitt omgjort til Høgskolen i Innlandet og Oppland har blitt til Innlandet.
Veríssimo de Lencastre

**Veríssimo de Lencastre** (født 15. november 1615 i Lisboa, død 12. desember 1692 samme sted) var en kardinal og erkebiskop i den portugisiske katolske kirke.
## Biografi
Han var sønn av Francisco Luís de Lencastre, kommandant av militærordenen San Benedetto d'Avis, og hans hustru Filipa de Vilhena.

Lencastre er inkvisitor i Évora og Lisboa. Han ble erkebiskop av Braga i 1670 og generalinkvisitor for Portugal og Azorene. 

Pave Innocens XI kreerte ham til kardinal i konsistoriet 2. september 1686.

Han døde den 12. desember 1692 i en alder av 77 år. 
## Episkopalgenealogi
Hans episkopalgenealogi er:

* Kardinal Guillaume d'Estouteville (1403-1483)
* Pave Sixtus IV (1414-1484) *bispeviet 1471
* Pave Julius II (1443-1513) *1481
* Kardinal Raffaele Sansoni Riario (1461-1521) *1504
* Pave Leo X (1475-1521) *1513
* Pave Klemens VII (1478-1534) *1517
* Kardinal Antonio Sanseverino (1477-1543) *1531
* Kardinal Giovanni Michele Saraceni (1498-1568) *1536
* Pave Pius V (1504-1572) *1556
* Kardinal Iñigo Avalos de Aragón (1535-1600) *1566
* Kardinal Scipione Gonzaga (1542-1593) *1585
* Patriark Fabio Biondi (Blondus de Montealto) (-1618) *1588
* Kardinal Maffeo Barberini (1468-1544) *1604
* Kardinal Cosimo de Torres (1584-1642) *1621
* Kardinal Francesco Maria Brancaccio (1592-1565) *1627
* Biskop Miguel Juan Balaguer Camarasa (1598-1663) *1635
* Pave Alexander VII (1599-1667) *1635
* Kardinal Neri Corsini (1624-1678) *1652
* Biskop Francesco Ravizza (1615-1675) *1667
* Kardinal *Veríssimo de Lencastre* (1615-1692) *1671

## Referanser
Sukkerskje

**Sukkerskje** er et redskap som brukes sammen med en sukkerskål til å servere løst (granulert) sukker.
Denne typen skjeer ligner en teskje, bortsett fra at det skålformet endestykke er større.

De hører ofte til et fløtesett bestående av fløtemugge, sukkerskål, sukkerskje og enkelte ganger et lite brett til å plasserer mugge og skål på. De finnes i et bredt spekter av materialer, inkludert glass, sølv, tre, elfenben, bein og plast.

## Referanser


## Se også
*Skje
*Teskje
*Saltskje
*Sukkerskål
Volker Wissing

**Volker Wissing** (født 1970) er en tysk jurist og uavhengig politiker (tidligere FDP). Han ble 8. desember 2021 utnevnt som Tysklands minister for samferdsel og digital infrastruktur i regjeringen Scholz. Wissing meldte seg ut av FDP og fortsatte i regjeringen 7. november 2024 som uavhengig, da FDP gikk ut av regjeringssamarbeidet. 

Wissing ble født 22. april 1970 i Landau in der Pfalz, er av evangelisk-lutheransk konfesjon, gift og har ett barn.

Han ble 2011 valgt som leder av FDP i Rheinland-Pfalz, og var fra 2016 til 2021 delstatsminister for næringsliv, samferdsel, landbruk og vinproduksjon. Han ble i 2020 valgt som generalsekretær i FDP.

## Referanser
Kaffeskje

En **kaffeskje** er en liten skje som benyttes til å røre i kaffekoppen, når man bruker fløte/melk eller sukker i kaffen. Størrelsen på en kaffeskje er halvparten av en teskje.

Kaffeskjeen er ikke så mye benyttet som teskjeen, ofte blir teskjeen også benyttet til kaffe.

## Referanser
Intelligent Music Project

**Intelligent Music Project** er en bulgarsk supergruppe grunnlagt i 2012 av den bulgarske forretningsmannen Milen Vrabevski. En rekke profesjonelle musikere har vært tilknyttet gruppen, og i 2022 representerte bandet Bulgaria i Eurovision Song Contest med sangen «Intention».

## Historie
Supergruppen ble grunnlagt av forretningsmannen Milen Vrabevski og har bestått av artister og sangere som Simon Phillips, John Payne, Carl Sentance, Bobby Rondinelli og Todd Sucherman. De slapp debutalbumet sitt i 2012 og har siden både turnert og utgitt ny musikk. Bandets nåværende vokalist er den chilenske rockesangeren Ronnie Romero.

I november 2021 kunngjorde Bulgarias nasjonale televisjon (BNT) at den hadde valgt gruppen til å representere Bulgaria i Eurovision Song Contest 2022 i Torino i Italia. Bidraget deres, «Intention» ble sluppet 5. november 2021, som det første av 2022-konkurransen bidrag til å bli offentliggjort. Bandet endte nest sist i sin semifinale og kvalifiserte seg dermed ikke til finalen i Eurovision Song Contest 2022. 

Gruppen bestod vinteren 2022 av vokalist Ronnie Romero, Bisser Ivanov, Slavin Slavcev, Ivo Stefanov, Dimitar Sirakov og Stojan Jankulov. Sistnevnte har tidligere representert Bulgaria to ganger i konkurransen: i 2007 og 2013.

## Besetning
Medlemmer per vinteren 2022:
* Ronnie Romero – vokal
* Bisser Ivanov – gitar
* Slavin Slavcev – støttevokal
* Ivo Stefanov – keyboard 
* Dimitar Sirakov – bass
* Stojan Jankulov – slagverk 

## Diskografi
### Studioalbum
* 2012 – *The Power of Mind*
* 2014 – *My Kind o' Lovin*'
* 2015 – *Touching the Divine*
* 2018 – *Sorcery Inside*
* 2020 – *Life Motion*
* 2021 – *The Creation*

### Singler
* 2020 – «Every Time»
* 2020 – «I Know»
* 2021 – «Listen»
* 2021 – «Sometimes & Yesterdays That Mattered»
* 2021 – «Intention»

## Referanser


## Eksterne lenker
* 
* 
*
International Commission of Jurists

**International Commission of Jurists** (**ICJ**) er en ikke-statlig organisasjon for jurister. Organisasjonen arbeider for menneskerettigheter og rettssikkerhet i hele verden. ICJ sender observatører til retterganger der rettssikkerheten står på spill og bedriver påvirkningsarbeid mot regjeringer og internasjonale organisasjoner, så som eksempelvis FN og Europarådet. Organisasjonen gir også ut tidskrifter og publiserer pressemeldinger. 

Hovedkontoret for det internasjonale sekretariatet ligger i Genève. ICJ består av 60 jurister fra ulike land, og organisasjonens menneskerettighetsarbeid har fått bred internasjonal anerkjennelse. ICJ stod bak Declaration of Delhi, som var en erklæring om rettvesenets prinsipper utarbeidet av 185 jurister fra 53 ulike land som møttes i New Delhi i 1959. ICJs medlemmer representerer ikke de land de kommer fra, men arbeider sammen i for «*the upholding of the rule of law and the legal protection of human rights*». Idag har ICJ ca. 80 nasjonale underavdelinger og tilsluttede ideelle organisasjoner i et nettverk som strekker seg over hele verden. Medlemmene i disse underavdelingene og organisasjonene er i all hovedsak jurister eller jusstudenter.

## Historie
ICJ ble stiftet i 1952 i Berlin till minne om den vesttyske juristen og menneskerettighetsforkjemperen Walter Linse. Han var blant annet leder av foreningen Free German Jurists. Den 8. juli 1952 ble Walter Linse arrestert av østtyske etterretningsagenter som overleverte ham til Sovjetunionen etterretningstjeneste KGB, som anklaget ham for spionasje og antisovjetisk propaganda. Han ble henrettet i Sovjetunionen ett år senere, til tross for sivile protester og offisielle protester fra blant andre daværende forbundskansler Konrad Adenauer. Dette ledet til at en gruppe jurister startet en organisasjon som har som formål å forsvare menneskerettigheter gjennom å arbeide for rettssikkerhet.

## Referanser


## Eksterne lenker
* Nettstedet til ICJ Gèneve Besøkt 13. desember 2021.
Dessertskje

En **dessertskje** er en skje med passende størrelse for å spise dessert. Størrelsen på skjen er vanligvis 10 ml, en mellomting mellom en spiseskje (som er 15 ml) og en teskje (som er 5 ml). 

Bruken av dessertskjeer rundt om i verden varierer veldig. I noen områder er de svært vanlige, mens andre steder brukes det mest gaffel og teskje. I de fleste tradisjonelle kuverter plasseres dessertskjeen ovenfor tallerkenen, atskilt fra resten av bestikket, eller den kan bringes inn til bordet sammen med desserten.

## Referanser


## Se også

* Skje
Charles Hatchett

**Charles Hatchett** (1765–1847) var en britisk mineralog og kjemiker som oppdaget grunnstoffet niob.

Hatchett ble født i London, faren var vognbygger og sorenskriver i Hammersmith. Hatchett gikk på privatskole, Fountyne's, i Marylebone Park, og var en selvlært mineralog og analytisk kjemiker. Ved hjelp av faren hadde Hatchett økonomi til å besøke forskjellige vitenskapsmenn i Europa. Han dro blant annet til St. Petersburg hvor han leverte en luksusvogn til Katarina den store. Med en introduksjon fra Joseph Banks besøkte han der blant andre kjemikeren Martin Klaproth, geolog og botaniker Peter Pallas og mineralogen Andrea Savaresi. I 1796 tok Hatchett nok en lang tur, denne gangen gjennom England og Skottland, hvor han besøkte geologiske steder, gruver og fabrikker. Hans dagbok for denne turen ble senere redigert av Arthur Raitrick og utgitt i 1967 som *The Hatchett diary: a tour through the counties of England and Scotland in 1796 visiting their mines and manufactories*. I 1798 ble Hatchett bedt av medlemmer av Privy Council om å samarbeide med Henry Cavendish og vurdere "tilstanden til myntene i riket" for å sikre at de ikke ble forfalsket. Han produserte en 152 sider lang rapport i 1803.

Hatchetts arbeid med kjemi skjedde stort sett i tiårsperioden mellom 1796 og 1806. I 1796 publiserte han "An analysis of the Corinthian molybdate of lead", og løste en tvist om mineralets natur. I 1797 ble han valgt til medlem av The Royal Society, hovedsakelig som et resultat av dette arbeidet. I mer enn 20 tilleggsartikler tok han for seg kjemien til mineraler, harpikser og naturlige produkter. I 1800 kan Hatchett ha åpnet et lite kjemisk verk i Chiswick i London. Hatchett utviklet en samling på over 7000 mineraler, som han solgte til British Museum i London i 1799. Han gikk med på å organisere museets mineralsamling, men beholdt retten til å fjerne og analysere deler av noen av prøvene. Etter at faren døde i 1807 tok Hatchett over vognfirmaet hans og sluttet med den kjemiske forskningen.

## Oppdagelsen av niob
I 1801 analyserte Hatchett et stykke columbitt fra samlingen på British Museum. Columbitt viste seg å være et veldig komplekst mineral, og Hachett oppdaget at det inneholdt en "ny jord" som antydet eksistensen av et nytt grunnstoff. Lavoisier hadde definert begrepet "element" bare 13 år tidligere. Hatchett kalte dette nye grunnstoffet "columbium" (Cb) til ære for Christopher Columbus, oppdageren av Amerika. Den 26. november samme år kunngjorde han oppdagelsen for Royal Society. I 1802 kunngjorde Anders Gustaf Ekeberg (1767–1813) oppdagelsen av et annet nytt grunnstoff, "tantal". I mange år var det forvirring om columbium og tantal var det samme. I 1846 hevdet den tyske kjemikeren Heinrich Rose at det var ytterligere to elementer i tantalitten, som han kalte niob og pelopium etter kyklopenes barn. Til slutt ble Roses niob (atomnummer 41) funnet å være identisk med Hatchetts columbium. I 1949 ble navnet niob valgt for grunnstoff 41 på den 15. konferansen til Union of Chemistry i Amsterdam.

## Referanser
Bernard-Nicolas Jean-Marie Aubertin

**Bernard-Nicolas Jean-Marie Aubertin** (født 9. september 1944 i Épinal) er en fransk ordensgeistlig og tidligere katolsk erkebiskop av Tours.

## Liv og virke
### Prest
Aubertin inntrådte i 1963 i misjonsordenen De hvite fedre, avla sine ordensløfter den 11. juli 1971, og ble presteviet den 21. mai 1972. Han trådte i 1982 inn i Cistercienserordenen i deres kloster Lérins og avla der evige klosterløfter den 7. september 1982. I klosteret ble han prior og i 1989 abbed til 1992. Fra 1990 har han tilhørt ordenens generalat i Roma.

### Biskop av Chartres
Pave Johannes Paul II utnevnte ham den 4. august 1998 til biskop av Chartres. Han ble bispeviet av erkebiskopen av Bourges, Pierre Plateau, den 20. september samme år; medkonsekrerende var Joseph Madec, biskop av Fréjus-Toulon, og Juan José Omella Omella, biskop av Barbastro-Monzón.
### Erkebiskop av Tours
Den 23. juni 2005 forfremmet pave Benedikt XIV ham til erkebiskop av Tours, og han ble innsatt i sitt embede den 4. september 2005.

Den 26. oktober 2019 innvilget pave Frans erkebiskop Aubertins aldersbetingede avskjedssøknad som biskop av Tours.

## Episkopalgenealogi
Hans episkopalgenealogi er:

* Kardinal Guillaume d'Estouteville (1403–1483)
* Pave Sixtus IV (1414–1484) * bispeviet 1471
* Pave Julius II (1443–1513) *1481
* Kardinal Raffaele Sansoni Riario (1461–1521) *1504
* Pave Leo X ( 1475–1521) *1513
* Pave Paul III (1468–1549) *1519
* Kardinal Francesco Pisani (1494–1570) *1527
* Kardinal Alfonso Gesualdo di Conza (Gonza) (1540–1603) *1564
* Pave Klemens VIII (1536–1605) *1592
* Kardinal Pietro Aldobrandini (1571–1621 *1604
* Biskop Laudivio Zacchia (1565–1637) *1605
* Kardinal Antonio (Marcello) Barberini den eldre (1569–1646) *1625
* Kardinal Marcantonio Franciotti (1592–1666) *1637
* Erkebiskop Nicolò Guidi di Bagno (1583–1663) *1644
* Erkebiskop François de Harlay de Champvallon (1625–1695) *1651
* Erkebiskop Louis-Antoine de Noailles (1651–1729) *1679
* Biskop Jean-François Salgues de Valderies de Lescure 1644–1723) *1699
* Erkebiskop Louis-Jacques Chapt de Rastignac (1690–1750) *1722
* Erkebiskop Christophe de Beaumont du Repaire (1703–1781) *1741
* Biskop César-Guillaume de La Luzern (1738–1821) *1770
* Erkebiskop Gabriel Cortois de Pressigny (1745–1823) *1786
* Erkebiskop Hyacinthe-Louis de Quélen (1778–1839)
* Biskop Louis-Charles Féron (1794–1879) *1834
* Biskop Pierre-Alfred Grimardias (1814–1896) *1866
* Kardinal Guillaume-Marie-Romain Sourrieu (1825–1899) *1882
* Kardinal Léon-Adolphe Amette (1850–1920) *1899
* Biskop Benjamin-Octave Roland-Gosselin (1870–1952) *1919
* Erkebiskop Paul-Marie-Alexandre Richaud (1887–1968) *1934
* Kardinal Paul Joseph Marie Gouyon (1910–2000) *1957 
* Erkebiskop Pierre Marie Léon Augustin Plateau (1924–2018) *1979
* Erkebiskop *Bernard-Nicolas Jean-Marie Aubertin* (1944–) *1998

## Referanser


## Eksterne lenker
* 
*  Bernard-Nicolas Aubertin på *orden-online.de*
Rebecca Hanssen

**Rebecca Louise Hanssen** (født 27. februar 1994 i Stavanger) er en norskfødt skotsk skuespiller som har tilhold i London. Hanssens mor er av italiensk-irsk opprinnelse, mens faren er norsk. 

I 2012 debuterte hun som skuespiller i kortfilmen *Innocent Violation*. Deretter hadde hun mindre roller i en rekke kortfilmer og TV-serier, før hun fikk sin første hovedrolle i den skotske filmen *[[Tell it to the Bees]]* i 2018. 

I 2021 hadde hun den sentrale rollen som Delphina i spillefilmen *The Drowning of Arthur Braxton*. Hun har også en rolle i den andre sesongen av TV-serien *[[The Witcher (TV-serie)|The Witcher]]*, der hun spiller dronning Meve.

Hanssen er også stemmeskuespiller til rollefiguren Alfira i dataspillet *Baldur's Gate III*.

## Filmografi (utvalg)
*2021: *The Witcher*, TV-serie, sesong 2 – Dronning Meve
*2021: *The Drowning of Arthur Braxton* – Delphina
*2018: *Tell it to the Bees* – Irene
*2018: *Lore* – Amy Carven
*2017: *Creeped out*, TV-serie – Pearl
*2017: *Dixi*, TV-serie – Billie
*2017: *Obsession: Dark Desires* – Christina
*2012: *Innocent Violation* – Hannah

## Kilder
* 

## Referanser


## Eksterne lenker
*
Europower

***Europower*** er en fagpublikasjon som dekker energibransjen. 

Selskapet har DN Media Group som største aksjonær med 67,7 % eierandel. Avisen er dermed en søsteravis til blant annet Dagens Næringsliv

I 2021 fusjonerte Europower AS med enerWE AS. De atten aksjonærene fra enerWE eier nå 33,3 % av Europower. Største eksterne aksjonær er investeringsselskap Metrics as, med en eierandel på 17 %.

Ole Petter Pedersen startet som ansvarlig redaktør den 3. januar 2022.

## Eksterne lenker
*
Alhadeff-parken

**Alhadeff-parken** er en offentlig park i byen Rhodos, Hellas.

Parken ligger i byens tidligere jødiske kvartal La Juderia***.*** Gaten som går igjennom parken heter Salomon Alhadeff gaten.

## Historie
Landområdet som dagens park befinner seg på ble donert til byen Rhodos av den prominente jødiske familien til Salomon Alhadeff i 1933.

## Referanser
Institut national des sciences appliquées de Lyon

**Institut national des sciences appliquées de Lyon** (INSA Lyon) er en stor fransk skole og ingeniørskole. Universitetet ligger på campus La Doua - LyonTech, i en klynge av vitenskapelige og teknologiske universiteter og *[[Grande école|Grandes Écoles]]*. La Doua ligger i Villeurbanne, en forstad til Lyon.

Skolen ble grunnlagt i 1957 for å utdanne ingeniører, støtte etterutdanning og drive forskning. Den femårige læreplanen tar sikte på å trene ingeniører som er godt kjent med hovedområdene vitenskap og ingeniørfag. Studenter kan ta en doktorgrad på slutten av den 5-årige læreplanen. INSA-utdannede i Lyon kalles *Insaliens*.

## Kjente studenter
* Sara El Bekri, marokkansk svømmer som spesialiserer seg i brystsvømming
* Kevin Peponnet, fransk seiler
* Jean-Christophe Péraud, fransk landevei- og terrengsyklist
* Bruno Marie-Rose, fransk tidligere friidrettsutøver som konkurrerte på 100- og 200 meter

## Referanser


## Eksterne lenker
* 
* INSA Lyon
Dinosaurer i Jurassic Park

*[[Jurassic Park]]*, senere kjent som *Jurassic World*, er en amerikansk science fiction eventyr-mediefranchise. Den fokuserer på kloning av dinosaurer gjennom fossilt DNA, uttrukket fra mygg som har blitt fossilisert i rav. Franchisen utforsker bl.a. kloningens etikk.

Franchisen begynte i 1990, med utgivelsen av Michael Crichton's roman *[[Jurassic Park (roman)|Jurassic Park]]*. En filmtilrettelegging, også kalt *[[Jurassic Park (film)|Jurassic Park]]*, ble regissert av Steven Spielberg og ble utgitt i 1993. Crichton skrev deretter en oppfølger, *[[The Lost World (roman av Crichton)|The Lost World]]* (1995), og Spielberg regisserte filmtilretteleggingen, *[[The Lost World: Jurassic Park]]* (1997). Etterfølgende filmer har blitt utgitt, deriblant *[[Jurassic Park III]]* i 2001 som fullfører den originale trilogien av filmer. En fjerde del, *[[Jurassic World]]*, ble utgitt i 2015 og markerer begynnelsen av en ny trilogi. Dens etterfølger, *[[Jurasic World: Fallen Kingdom]]*, ble utgitt i 2018. En sjette film, *[[Jurassic World Dominion]]*, utgitt i 2022, markerer slutten av den andre trilogien. to *Jurassic World*-kortfilmer har også blitt utgitt: *[[Battle at Big Rock]]* (2019) og en ''Jurassic World Dominion''-prolog (2021).

Theropod-dinosaurer som *[[Tyrannosaurus|Tyrannosaurus rex]]* og *[[Velociraptor]]* har hatt viktige roller gjennom filmserien. Andre arter, deriblant *[[Brachiosaurus]]* og *[[Spinosaurus]]*, har også spilt betydelige roller. Serien har også andre skapninger i hovedrollene, slik som *[[Mosasaurus]]* og medlemmer av pterosaur-gruppen, begge blir vanligvis feilidentifisert av offentligheten som dinosaurer. De forskjellige skapningene i filmene ble skapt gjennom en kombinasjon av animatronics og datagenererte bilder (CGI). For de første tre filmene ble animatronics laget av spesialeffekt-kunstneren Stan Winston og teamet hans, mens Industrial Light & Magic (ILM) håndterte CGI-en for alle filmene. Den første filmen ble rost av kritikerne for sine innovasjoner i CGI-teknologi og animatronics. Siden Winstons død i 2008 har de praktiske dinosaurene blitt skapt av andre kunstnere, deriblant Legacy Effects og Image Engine (*Jurassic World*), Neal Scanlan (*Jurassic World: Fallen Kingdom*), og John Nolan (*Jurassic World Dominion*).

Paleontologen Jack Horner har tjent i lang tid som vitenskapelig rådgiver for filmene, og paleonotologen Steve Brusatte ble også konsultert for *Jurassic World Dominion*. Den originale filmen ble rost for sin moderne portrettering av dinosaurer. Horner sa at den likevel inneholdt mange unøyaktigheter, men bemerket at den ikke var ment som en dokumentar. Også senere filmer i serien inneholder unøyaktigheter, av underholdningsgrunner. Dette omfatter filmenes velociraptorer, som avbildes som større enn sine motparter i den virkelige liv. I tillegg har franchisens metode for å klone dinosaurer av en rekke grunner blitt ansett som vitenskapelig implausibel.

## Referanser
2. divisjon fotball for kvinner 2022

**[[2. divisjon fotball for kvinner]] 2022** var det tredje høyeste nivået i norsk fotball 2022 for kvinner.  og  rykket opp til 1. divisjon 2023.

## Omlegging av seriestruktur
På et ekstraordinært forbundsting i 2021, ble det vedtatt en ny modell for 2. divisjon kvinner fra 2023-sesongen. Vedtaket innebar at divisjonen fra og med 2023-sesongen blir bestående av 28 lag, fordelt på to avdelinger med 14 lag i hver. 2022-sesongen ble dermed et overgangsår hvor to av åtte avdelingsvinnere rykket opp til 1. divisjon etter kvalifiseringsspill, to lag rykket ned fra 1. divisjon og ingen lag rykket opp fra 3. divisjon.

## Avdelingene

;Avdeling 1

;Avdeling 2

;Avdeling 3

;Avdeling 4

;Avdeling 5

;Avdeling 6

;Avdeling 7

;Avdeling 8

## Målscorere

## Kvalifisering til [[1. divisjon fotball for kvinner 2023]]

*To lag rykker opp til 1. divisjon 2023. Kvalifiseringen begynner ved at vinnerene av avdeling 1, 2 og 3 spiller om to plasser og vinneren av avdeling 6 og 7 om én plass blant de 6 kvalifiseringslagene. De seks kvalifiserte lagene spiller videre om to opprykksplasser.*

*Vinner av avdeling 6, Grand Bodø 2, kunne verken rykke opp eller beholde plassen i 2. divisjon da førstelaget spiller på nivået over. Dermed gikk plassen til Bossmo & Ytteren som ble nr. 2 i avdelingen. Vinner av avdeling 7, Mjølner, valgte å ikke spille kvalifisering til 1. divisjon, dermed gikk Bossmo & Ytteren rett til hovedrunden i kvalifiseringen.*

### Runde 1
; Avdeling 1, 2 og 3

### Runde 2

#### Pulje 1

#### Pulje 2

## Fotnoter


## Eksterne lenker
Skalldyrskniv

**Skalldyrskniv**, går også under navnet **østerskniv**, har et tykt blad med en lengde på ca. 5 cm. Den er laget spesielt for skalldyr som østers, hummer og krabbe. Den brukes til å lirke opp østers, åpne klør og skille kjøttet fra skallet.

Mange av knivene har en krage mellom blad og skaft, slik at ikke kniven glir for langt inn i skallet slik at man kan skade seg i fingrene.

## Se også
Kniv